Another (Volumul 3)/Capitolul 14

← Another (Volumul 3)/Capitolul 13 | Another (Volumul 4)/Capitolul 15 →

**În capitolul 14**, vizita la cafeneaua Inose le relevă o posibilă pistă protagoniștilor în legătură cu blestemul clasei. Noaptea Sakakibara este însoțit de alți colegi să caute un indiciu folositor în școală.

## Povestea

Tomoka Inose le dezvăluie celor 3 ce i-a spus Matsunaga Katsumi, absolvent al clasei 3-3, din anul 1983. Acesta a venit într-o seară să bea și era extrem de agitat. El spunea că i-a salvat pe toți. Aparent acesta a lăsat un indiciu undeva ascuns în clasă. Tomoka spune că a mai încercat să-l întrebe și în alte ocazii despre ce s-a întâmplat în acel an, dar nu își mai aduce aminte nimic. Kōichi se întreabă dacă și-a amintit ceva sub influența alcoolului, când Teshigawara le spune să se întâlnească noaptea la școală să caute acel indiciu.

Koichi se întoarce la studio M, unde o informează pe Misaki de căutare și o invită și pe aceasta. Dar Misaki refuză, spunând că nu este necesară prezența ei. După aceea Koichi îi pune întrebări despre păpușa din sarcofag, care seamănă cu Mei. Fata îi spune că este sora ei, care s-a născut în urmă cu 13 ani, dar care a murit. De aceea Mei o numește jumătatea ei. Apoi ea îl întreabă de fotografia cu mama ei. Ea dorește să o vadă și îi lasă un număr de telefon mobil, spre surprinderea lui Koichi care știe că ea urăște acele dispozitive. Mei explică că are unul pentru că mama ei a insistat să aibă unul.

Între timp, Izumi stă întinsă în patul. Ea este îngrijorată că ar putea fi următoarea victimă, când o trezește un zgomot. Se pare că zgomotul este cauzat de o farfurie pe care fratele ei a spart-o. Mama ei curăța, timp în care Izumi se întoarce în camera ei îngrijorată de fratele ei, care după ce a absolvit s-a încuiat în camera sa și nu a mai ieșit de acolo. Agitația ei crește pe măsură ce din camera alăturată, fratele ei lovește nervos pereții cu pumnii.

Noaptea, Koichi se întâlnește cu Naoya, Yuya și Kazami, care s-a alăturat în ultimul moment și intră în vechea clădire care duce spre clasa 3-3. Odată ajunși în clasă, băieții se despart să acopere mai mult teren cu lanternele lor în mâini. Koichi crede că indiciul este undeva bine ascuns, și totuși care poate fi găsit. El caută și observă un dulap. Îl deschide, dar nu observă mare lucru. Totuși ceva lipit bine stă în dulap. Teshigawara observă că a găsit ceva și restul băieților se adună în jur curioși. Pe pachet scrie un mesaj adresat elevilor clasei 3-3. Ei deschid ambalajul și descoperă că este o casetă.

Băieții vor să asculte caseta, când observă că este ruptă banda într-un loc. Cel mai probabil au rupt-o când au dezlipit ambalajul. Mochizuki se va ocupă de casetă, când decid să se întoarcă acasă. Între timp, la reședința Akazawa, Izumi se trezește. Ea iese din cameră, când spre surpriza ei vede ușa camerei fratelui ei larg deschisă. Spre groaza ei, ea îl găsește spânzurat în camera lui. Pe drum spre casă, băieții văd o ambulanță trecând pe lângă ei. Ei se întreabă dacă s-a întâmplat ceva. Acasă, Izumi cedează nervos în urma ultimelor evenimente șocante, care o fac să realizeze că dacă nimeni nu o va ajuta, atunci nu va mai conta decât pe ea însăși.

Mai târziu, Koichi și câțiva colegi au venit în excursie. Dintre aceștia și Izumi și Naoya, care au auzit de decesul fratelui ei. Ajunși la destinație, Mochizuki vrea să facă o fotografie cu clasa, și Mikami-Sensei se oferă să-i ajute. Atunci Mochizuki îi spune să se alăture lor. Pentru ca toți să intre în fotografie, un elev, Maejima se oferă să facă fotografia, în care și Mei apare alături de clasă. În schimb, Izumi stă departe de clasă privind cu ură la Mei.

## Personaje

**Protagoniștii:**

* Mei Misaki
* Kōichi Sakakibara

**Elevii clasei 3-3:**

* Naoya Teshigawara
* Tomohiko Kazami
* Yuya Mochizuki
* Izumi Akazawa
* Maejima Manabu

**Profesori:**

* Mikami-Sensei
* Chibiki (menționat)

**Alte personaje:**

* Kazuma Akazawa (decedat)
* Mama lui Izumi
* Matsunaga Kasumi
* Tomoka Inose

## Alte date

* Matsunaga Katsumi a absolvit în anul 1983, asemenea lui Reiko Mikami, deci este posibil ca cei doi să se cunoască și să fie foști colegi de clasă.
* În versiunea manga, în excursia organizată de Mikami-Sensei, nu au venit decât câțiva elevi, spre deosebire de versiunea anime, în care majoritatea clasei era prezentă.
* În acest capitol aflăm că Izumi are un frate.